
[bookmark: RESOLUCION]
114/2022 FORU ARAUA, uztailaren 29koa
Gizarte Politiken Saila
Espediente zenbakia: INFOPU 2022/0013
Ez onartzea XXXXk egindako eskaera informazio publikoa eskuratzeko 
2022ko ekainaren 14an, xxxxx (e)k (NAN: xxxxx) egindako informazio publikoaren eskaera jaso zen Arabako Foru Aldundiko Erregistroan. Bertan, honako informazio hau eskatzen zuen: 
“2021ean eta 2022an adinekoen egoitzetan eta eguneko zentroetan egindako ikuskapenei buruzko datuak. Aipatutako aldian egindako ikuskapen bakoitzaren xehetasunak ezagutu nahi nituzke, honako hauek barne:
· Zentro bakoitzaren izena
· Ikuskapena egin zen data
· Ikuskapen bakoitzaren ebaluazioa/txostena, aztertutako alderdiak zehaztuz (garbitasuna, zentroko elikadura, eta ikuskapen horiek egitean kontuan hartzen den edozein alderdi), baita alderdi horietako bakoitzean lortutako emaitza ere, ikuskapenaren ardura duen organoak ikuskapena egitean erabili dituen irizpideen arabera.
Adinekoen egoitzaren batean zehapen-espedienterik ireki den jakitea, eta horrez gain, non, espediente horrek zer emaitza izan zuen eta zehapena ekarri zuen ala ez (eta, hala badagokio, mota eta larritasuna)”.
Gaur egun, Gizarte Politiketako Sailaren mendeko Gizarte Zerbitzuen Erregistro eta Ikuskaritza Zerbitzuak dituen aplikazio informatikoek diseinuan aurreikusitako funtzionaltasunak ahalbidetzen dituzten tratamendu-sistemak dituzte, baina ez, teknikoki eta juridikoki posible izanik, sistema garatzean sartu ez ziren beste batzuk, aplikazioen kudeatzailearen erabilgarritasunei erantzuten ez dietelako.
Horrela, Gizarte Zerbitzuen Erregistro eta Ikuskaritza Zerbitzuan dauden tresna informatikoen mugak eta diseinua kontuan hartuta, oraingoz ezinezkoa da informazioa eskatutako baldintzetan jasotzen duen dokumentu bat edukitzea.
Horregatik, Gizarte Zerbitzuen Erregistro eta Ikuskaritza Zerbitzuak ez dauka eskatutako informazioa bere horretan jasotzen duen dokumenturik. Hori egiteko, "“ad hoc” dokumentu bat prestatu beharko luke. Horretarako, dokumentazio-bolumen ikaragarria tratatu beharko litzateke bereziki, eta baliabide pertsonal eta materialak erabili, eta horrek zerbitzuaren ahalbideak gainditzen ditu, eta ez da egokia herri-administrazioei eska dakizkiekeen eraginkortasun- eta efizientzia-printzipioak kontuan hartuta.
Horregatik, Gardentasunari, Herritarren Partaidetzari eta Gobernu Onari buruzko otsailaren 8ko 1/2017 Foru Arauaren 34. artikulua aplikatuz – oinarrizko legerian eskaera ez-onartzeko arrazoietara jotzen du –, eta horien artean ezartzen du berriz prestatzea aurretiazko ekintza bat dakarten kasuak, bidezkoa da xxxxk informazio publikoa eskuratzeko egindako eskaera ez onartzea.
Ondorioz, nire eskumenez baliatuz,,



XEDATZEN DUT
LEHENENGOA. Zure eskaera aztertu ondoren, ez da onartu informazioa eskuratzeko eskaera, azaldutako arrazoiengatik.
BIGARRENA. Ebazpen honek amaiera ematen dio administrazio-bideari, eta, beraren aurka, administrazioarekiko auzi-errekurtsoa jarri ahal izango da Vitoria-Gasteizko administrazioarekiko auzien epaitegietan, bi hilabeteko epean, edo, aldez aurretik eta nahi izanez gero, erreklamazioa aurkeztu ahal izango da Gardentasunerako eta Gobernu Onerako Foru Kontseiluan, hilabeteko epean; bi kasuetan, ebazpen hau jakinarazi eta hurrengo egunetik aurrera hasiko da epea.

Vitoria-Gasteiz.
	Emilio Sola Ballojera
Gizarte Politiken foru diputatua

	Ana Belén Otero Miguélez
Gizarte Zerbitzuen zuzendaria

